google/wiki40b huggingface dataset:
Sandeåsen

Sandeåsen er en ås i Søndre Slagen i Tønsberg kommune, lokalisert omtrent to kilometer nordøst for Tønsberg sentrum.
Åsen ble brukt som gravplass i jernalderen, og spor etter gravhauger kan ennå ses på nordre del av åsryggen. Kjent bebyggelse i norsk senmiddelalder, med småbruk og plasser tilknyttet Sande gård.
Sande gård var gammelt klostergods og underlagt St. Olavsklosteret i Tønsberg frem til reformasjonen, da den ble krongods. I 1671 ble Sande overdratt til Peder Griffenfeld og i 1700 innlemmet under Jarlsberg hovedgård. Rundt 1750 ble området stykket opp og solgt til byens borgere.
I nyere tid spredt bebyggelse frem 1970-tallet, hovedsakelig med hus og næringsbygg tilknyttet vestre Sande gård, senere også Skjold gartneri. Deretter utstrakt bygging av boliger, herunder eneboliger, rekkehus, så vel som to mindre boligblokker. I dag til sammen rundt 250 boenheter, fordelt på tre gatefelt, der ett av disse er lokalisert i selve åssiden og to på markområdet rundt foten. Her ligger dessuten en barnehage, samt Sandeåsen skole, som tjener som barneskole også for de tilgrensende områdene Presterødåsen, Olsrød og Gauterød.
Fylkesvei 5446

Fylkesvei 5446 går mellom Litlematre og Haugsdal bru i Masfjorden kommune. Veiens lengde er 6,4 km.
Veien mellom Litlematre og Fjon var del av europavei 39 fram til Masfjordtunnelen ble åpnet i 1995.
Frem til 2019 hadde veien betegnelsen Fv383.
Haqqani-nettverket

Haqqani-nätverket er en islamistisk bevegelse oppbygd av mujaheddinsoldater som årene 1979-1989 bekjempet den sovjetiske okkupasjonen av Afghanistan. Etter at de sovjetiske styrkene i 1989 trakk seg ut av landet fortsatte man å bekjempe den kommunistiske marionettregjeringen i Kabul.
I 1991 inntok krigsherren Jalaluddin Haqqani byen Khost og etter at Najibullah-regjeringen fall ble Haqqani 1992 utnevnt til justisminister i den nye regjeringen.
I 1995 stilte Haqqani seg på talibanernes side i den afghanske borgerkrig og etter at disse grep makten året etter ble Haqqani guvernør i provinsen Paktia (provins) og minister i det muslimske emirat Afghanistan.
Etter 11. september-angrepene i 2001 ble den USA-ledede intervensjon i Afghanistan innledet. Haqqani ble emiratets militære overstkommanderende med base i Khost. Etter massiv amerikansk bombing flyktet Haqqani i slutten av 2001 til Waziristan-regionen i Pakistan, der nettverket siden har hatt sin bass. Jalaluddin Haqqani takket nei til en inbydelse fra Hamid Karzai til å bli med i det afghanske overgangsråd som ble dannet i desember 2001. I stedet har han siden da bekjempet Karzai-regjeringen og de internasjonale ISAF-styrkene. Man opprettholder tette relasjoner til talibanene, og Mullah Omar betraktes som nettverkets åndelige leder.
Nettverkets ledelse er senere blitt overdratt til Jalaluddins sønn Sirajuddin Haqqani, som gjennomførte flere større angrep i Afghanistan.
Falck Air

Falck Air var en dansk flyselskap grunnlagt i 1947 under navnet Falcks Flyvetjeneste
Som en respons til konkurrenten Redningskorpset Sonen etablering  av en ambulansetjenesten i 1939, opprettet Falck i 1947 sitt eget selskap som skulle utføre ambulansedlyvninger. Falck kjøpte en de Havilland Dragon Rapide fly samt et danskbygget SAI KZ VII Lærke fly.
I tillegg til ambulansedlyvninger, begynte selskapet også å fly innenlands ruter til Odense Lufthavn og Flyvåpners base på Skrydstrup fra København. Den 21. februar 1969 ble flyvirksomheten solgt til Mærsk Mc-Kinney Møller. Dette var begynnelsen på Maersk Air.
Selv om luftforsvaret hadde tatt over ambulansetjenesten i Danmark, med sine Sikorsky S-61helikoptre. I 1974 ville Falck igjen fly ambulanse og og etablerte Falck Air. Det fløy i  24 år, frem til i 1998 da all aktiviteter ble solgt  til North Flying.
Östra Husby

Östra Husby er et tettsted i Norrköping kommune i Östergötlands län i Östergötland i Sverige. I 2010 hadde tettstedet 792 innbyggere. Östra Husby ligger cirka 20 kilometer øst for Norrköping.
U. Pihl videregående skole

Historie

Skolen ble grunnlagt av Madame Henriette Thrap-Meyer i 1848 som en pikeskole hvor unge jenter kunne lære huslige sysler, lesing, skriving og regning. I 1865 ble skolen overtatt av niesen Ulrike Eleonora Pihl, og skolen har siden hatt navn etter henne. Kommunen overtok driften i 1921, fylkeskommunen i 1972. Fra 1954 har skolen vært gymnas for både gutter og jenter. Skolen holdt først til på Nykirkeallmenningen, fra 1875 på hjørnet Torggaten/Ole Bulls plass, og fra 1906 i Fosswinckels gate 5. I 1988 ble skolen flyttet til en ny skolebygning i Åsane, tegnet av arkitektene Jørgen Aall, Harald Løkeland og Øyvind Ragde.
Rottatouille

Aldersgrense

I Norge har Medietilsynet gitt filmen 7-års aldersgrense da det følger med en kortfilm «Det store løftet» som kan virke «skremmende på de aller yngste barna», ikke på grunn av selve filmen.

DVD-utgivelse

Rottatouille vil utgis på DVD og Blu-ray i Nord-Amerika den 6. november 2007.
Bryaxis (slekt)

Utseende

Bittesmå (gjerne 1-1,5 millimeter), blanke, rødlige kortvinger. Kroppen er pæreformet. Hodet er nærmest trekantet, med små, runde fasettøyne og groper i pannen. Antennene er kraftige, de to innerste leddene omtrent kuleformet, hos hannen har det andre leddet gjerne utvekster som er til nytte for å skille artene fra hverandre. Maksillepalpene er lange, det ytterste leddet stort og mer eller mindre trekantet. De ytterste leddene danner en kølle. Pronotum er forholdsvis lite, med rundede sider, bredest omtrent i midten. Dekkvingene dekker omtrent halve bakkroppen, er blanke og kraftig utvidete bakover. Bakkroppsleddene er ganske korte. Beina er middels lange.

Levevis

Disse billene er vanlige mellom løvstrø på skogbunnen.
Ancylonotopsis

Utseende

Ancylonotini er middelsstore trebukker med lange antenner (gjerne betydelig lengre enn kroppen). På farge er de gjerne lyst grå- eller brunaktige med svarte flekker.

Utbredelse

Slekten er utbredt i Vest- og Sentral-Afrika.
Southern Highway (Belize)

Southern Highway er en av de fire hovedveiene i Belize. Den er 156,2 kilometer lang og går mellom kystbyene Dangriga og Punta Gorda i den sørlige delen av landet.
Kameltå

Kameltå (fra engelsk: camel toe) er et uttrykk som betegner konturen av de ytre kjønnsleppene og kløften imellom når de blir tydelig synlige utenpå buksene som en kvinne bærer. Uttrykket stammer fra nyere amerikansk kultur.
En nyere, mindre brukt betydning av kameltå er en estetisk avbildning av kjønnsområdet til en kvinne, hvor spalten er synlig, men lukket. Hun kan for en kameltå ha hår eller være barbert. En slik kameltå er ikke i første rekke ment som pornografi.
Latehar (distrikt)

Demografi

Ved folketellingen i 2011 var det 725 673 innbyggere i distriktet, mot 560 894 i 2001. Den urbane befolkningen utgjør 7,05 % av befolkningen.
Barn i alderen 0 til 6 år utgjorde 18,29 % i 2011 mot 21,15 % i 2001. Antallet jenter i den alderen per tusen gutter er 964 i 2011 mot 976 i 2001.
Arepa

Arepa er et rundt, usyra brød av mais eller maismel som er en viktig del av kjøkkenet i Colombia, Venezuela og Panama. I Panama er det kjent som tortilla eller changa. Det spises daglig i Colombia og Venezuela, og serveres sammen med nesten hvilken som helst matrett. Arepaer serveres også som en egen rett, og er da ofte fylt med ost, kjøtt eller grønnsaker. Arepaer fins i en rekke ulike størrelser og med flere forskjellige ingredienser.
Ferdinand Hoppe

Fotograf

I årene 1863–83 virket han som balletlærer. Han var også omreisende danser og skuespiller og opptrådte stadig i Bergen i 1850- og 1860-årene. Her startet han i 1866 sammen med Berent Schrøder firmaet Schrøder & Hoppe i Strandgaden 26, Specialitet. Moment Børnebilleder.
Han døde under bisættelsen av sin ungdomskammerat, Johanne Luise Heiberg i Vor Frue kirke og ble begravet på Assistens kirkegård i København.
Mercury-programmet

Mercury-programmet  (1959–1963) var det første bemannede amerikanske romprogrammet og kom som et resultat av det pågående romkappløpet med Sovjetunionen. På Mercury-Redstone 3-ferden ble Alan Shepard i romkapselen Freedom 7 den første amerikanske astronaut i rommet. Det skjedde 5. mai 1961. John Glenn ble den første amerikaner i bane rundt Jorden i romfartøyet Friendship 7 med Mercury-Atlas 6 ferden 20. februar 1962. Programmet inneholdt også testoppskytinger fra 1959, som bl.a sendte fire aper opp i verdensrommet.

Romkapselen

På grunn av sin ekstremt lille størrelse ble det sagt om Mercury-romskipet at det ikke ble fløyet, men «kledd på». Bare 1.7 m³ i volum, kapselen var bare stor nok for én astronaut. Inne i kapselen var det 120 kontroller, 55 elektriske brytere, 30 sikringer og 35 mekaniske brytere. Romskapselen ble designet av Max Faget og «NASA's Space Task Group».
NASA bestilte i alt 20 slike romskip, nummerert fra 1 til 20, fra McDonnell Aircraft Company, St. Louis, Missouri. Fem av romkapslene (nr. 10, 12, 15, 17 og 19) fløy aldri. Romkapsel nr. 3 og 4 ble ødelagt under ubemannede testferder. Nr. 11 (Mercury-Redstone 4) sank etter landing og ble reddet etter 38 år. Noen av romskipene ble modifisert etterhvert (for lengre ferder m.v.) og fikk dermed en bokstav-betegnelse etter nummeret sitt, f.eks. 2B og 15A. Noen ble modifisert flere ganger, f.eks. ble romkapsel 15 til 15A og deretter 15B.
Romkapselen var utstyrt med stillings-kontroll-raketter. Etter å ha kommet i bane, og før selve landingen begynte, kunne astronautene ikke påvirke banen. Det var tre sett med høy og lav styrke på de automatiske kontroll-thrusterne, samt separate manuelle thrustere, en for hver akse. Disse fikk drivstoff fra hver sin separate drivstoffstank. Mercury-romskipet var designet for å være 100% kontrollert fra bakken i tilfelle rom-miljøet satte astronauten ut av funksjonen.

I populærkultur

Den amerikanske spillefilmen De syv utvalgte, fra 1983, omhandler Mercury-programmet.
Nordisk nettverk for sportsmuseer

Nordisk nettverk for sportsmuseer er et samarbeidsnettverk for de største idrettsmuseene i Norden. Medlemmene er Norges Olympiske Museum på Lillehammer, Skimuseet i Oslo, Riksidrottsmuseet i Stockholm og Suomen Urheilumuseo (Finlands Idrettsmuseum) i Helsingfors. Stiftelsen Forum for Idræt, Historie og Samfund i Danmark er også medlem av nettverket. Initiativet til nettverket ble tatt i 2009 av Åge Dalby, direktør ved Norges Olympiske Museum.
Indredepartementet (Norge)

Departementet for det Indre (kortnavn: Indredepartementet, moderne norsk: innenriksdepartementet) var et norsk departement som eksisterte i perioden 1846–1902.

Opprettelsen

Indredepartementet ble vedtatt ved kongelig resolusjon den 16. juli 1845. Da departementet ble opprettet 1. januar 1846, fikk det tildelt oppgaver fra 3 andre departementer; Justisdepartementet, Finansdepartementet og Kirkedepartementet. Ved opprettelsen bestod det av 6 kontorer.
Begrunnelsen var «Erkjendelsen af, at enkelte af Regjeringens Departementer havde en saa stor Mængde til dels av uligeartede Forretninger at varetage, at det maatte befrygtes, at de ei til enhver Tid vilde kunne paasees i det Hele tilbørligen fremmede.»
Fylkesvei 2262

Fylkesvei 2262 går mellom Hodal og Hodal nord i Tolga kommune. Veien er 2,1 km lang.
Frem til 2019 hadde veien betegnelsen Fylkesvei 737.
Thorondor

I J.R.R. Tolkiens fiktive verden Midgard var Thorondor den største og mektigste av alle Manwës ørner.
Thorondor (Sindarin) og Sorontar (Quenya) betyr Ørnenes konge. Han var sent av Manwë, Konge av valaene, for å våke over Noldoene etter at de ankom Midgard. Han er av rasen av kjempe ørner, og det sies at han hadde et vingespenn på tretti favner, eller 54.864 meter. Eldaene møtte han først da han hjalp Fingon med å redde Maedhros far fangenskap fra Thangorodrim. Etter det slo Thorondor og resten av ørnene seg ned på Crissaegrim. Da Gondolin ble bygd ble Thorondor den viktigste vakten for denne byen. Han reddet Fingolfins kropp fra å bli skjendet etter at Morgoth drepte han, noe som ga denne mørkets herre et lite slag i ansiktet. Han og to andre ørner reddet Beren og Lúthien da Angband ble bygd. Da Gondolin falt var det Thorondor som reddet de overlevende. Gjennom Vredens krig ledet Thorondor og Eärendil ørnene i slaget mot dragene, og sloss muligens mot Ancalagon den svarte. I Tolkiens skrifter er ikke Thorondor nevnt i det hele tatt etter Vredens krig, men det er mange som tror at han vendte tilbake til Valinor, selv om hans etterfølgere ble igjen. De mest prominente av disse er hans sønn, Gwaihir (Vind-herre), herre over ørnene på den tiden da krigen om ringen ble utkjempet. Thorondor hadde også en annen sønn, Landroval (Vid-vingede).
Erioscelis

Utseende

Middelsstore, blankt svarte skarabider uten horn eller knøler på hodet. Oversiden er naken og tydelig punktert.

Levevis

Lite er kjent om disse billenes biologi, og larvene er helt ukjente. De voksne billene har blitt funnet på blomster av planter i myrkonglefamilien, og kommer av og til til lys om natten.

Utbredelse

Artene er utbredt i Sør- og Mellom-Amerika.
Frei Hornmusikk

Frei Hornmusikk er et musikkorps med base på Frei i Kristiansund. Korpset ble stiftet i 1902 under navnet Frei Hornsekstett og er i dag et amatørkorps med brassbandbesetning. Frei Hornmusikk er tilsluttet Norges Musikkorps Forbund og har flere ganger deltatt i Norgesmesterskapet for brassband.
Forlagshuset i Vestfold

Forlagshuset i Vestfold AS består av fire imprintforlag, Liv forlag, Lyst forlag, Jubel forlag og Forglemmegei forlag. Forlaget eies av Myriam Halden Bjerkli og holder til på Skreppestad i Larvik. Forlagene gir ut bøker i flere sjangere.
Horunge (typografi)

Etymologi

Som det meste av fagsproget innen sats og trykk kommer sannsynligvis også disse ordene fra tysk, hvor begrepene «Hurenkind» («horebarn», det vil si tysk horunge) og «Schusterjunge» (bokstavelig «skomakergutt» eller «-lærling», i overført betydning« «en nesevis krabat») har vært innarbeidet gjennom flere århundrer.
Uttrykket horunge stammer formodentlig enten fra at «problemet» er oppstått ved et uhell eller var like vanskelig å bli kvitt som et uønsket barn. «Schusterjunge» regnes ikke som et fullt så alvorlig problem, og ordet kommer sannsynligvis fra at problemet er så fremfusent at det stikker hodet frem øverst på siden.
Vidimus

En vidimus (latin, «vi har sett») eller vidisse (latin, «å ha sett») er en bevitnet kopi av et diplom.
I middelalderen måtte en kopi av et eldre brev eller diplom utstedes i en bestemt form for å garantere at kopien var riktig. To eller flere menn utstedte et nytt diplom som i tillegg til den kopierte teksten inneholdt en garanti for at teksten stemte overens med det eldre diplomet. Det kunne også inneholde en beskrivelse av diplomets beskaffenhet, vedhengte segl og lignende. Til slutt satte de sine egne segl under det nye diplomet, som ble kalt en vidimus eller en vidisse. Selve handlingen kalles «vidimering». På gammelnorsk ble ordet transkriptabréf ofte brukt.
Trøndersk mesterskap (korpsmusikk)

Trøndersk mesterskap er en konkurranse for trønderske skolekorps, voksenkorps/amatørkorps og aspirant/juniorkorps. Arrangementet arrangeres av Norges Musikkorps Forbund. Konkurransen avholdes årlig i månedsskiftet januar/februar, på søndag og avholdes i Olavshallens Store sal, Lille sal og Kammersalen. 
Konkurransen er delt i 8 divisjoner, tre for skolekorps og tre for amatørkorps samt en klasse for aspirant/juniorkorps og en åpen klasse. Det er fri påmelding til konkurransen, noe som betyr at divisjonen korpset velger å delta i, ikke nødvendigvis er i samsvar med tidligere resultater. Både janitsjarkorps og brassband kan delta i samme divisjon. I 2007 deltok 41 korps, med tilsammen 1500 korpsmusikere. I 2019 deltok 73 korps (inkludert aspirant/juniorkorps). 
Korpsene blir vurdert av dommere som setter en poengsum mellom 0 og 100, der 100 er makssum. Vinner i 1. divisjon voksenkorps/amatørkorps og 1. divisjon skolekorps blir utropt til «Trøndersk mester». tillegg deles det ut en pris til beste instrumentgruppe i hver divisjon. Tidligere ble det korpset som fikk flest poeng, uavhengig av divisjon, utnevnt "dagens korps".
Hurtigløp på skøyter under Vinter-OL 1932 – 1500 meter herrer

Første runde

De 2 første fra hvert heat kvalifiserte seg videre til finalen.
Whiskey sour

Historie

Den eldste kjente historiske oppskrift og benevnelse av whisky sour finner man i en avisartikkel publisert i Wisconsin i 1870.
I 1962 publiserte Universidad del Cuyo en historie som siterte en peruansk avis med navnet El Comercio de Iquique som indikerte at Elliott Stubb oppfant «whisky sour» i 1872. El Comercio de Iquique ble publisert av Modesto Molina mellom 1874 og 1879.
Subwoofer

Subwoofer (fra engelsk sub- = under, og woofer = høyttaler beregnet på å gjengi lavfrekvent lyd) er en høyttaler som er konstruert for å gjengi lydfrekvenser i bassområdet, som en normal høyttaler har problemer med å gjengi, typisk i området 5-120 Hz - dvs. også lydsvingninger under det som normalt oppfattes med hørselen (jf. infralyd). En subwoofer gjengir de frekvensene man føler mer enn man hører, og til dels ikke hører i det hele tatt.
På norsk brukes også begrepet «basshøyttaler» eller «basskasse». Slike høyttalere er gjerne i bruk som tilbehør på kinosaler, der spesielle filmer bruker lydeffekter for å skape forsterket tilskueropplevelse av for eksempel jordskjelv eller eksplosjoner. Slike høyttalere er vanligvis av de største som blir laget.
Enkelte lydentusiaster (audiofile) regner subwoofer som nødvendig tilbehør for å få en fullstendig musikkopplevelse, også hjemme.
Mount Coleman

Mount Coleman er et avrundet fjell i Antarktis på 1 110 moh. Det ligger like øst for Commonwealthbreen ved toppen av New Harbour i Victoria Land. Mount Coleman ble kartlagt av Terra Nova-ekspedisjonen, under Robert Falcon Scott. Det ble navngitt av ekspedisjonsmedlemmet C.S. Wright og oppkalt etter professor A.P. Coleman, som var geolog ved Toronto University i Canada.
Hammeren (Maridalen)

Hammeren, eller Maridalshammeren er et område ved nedre del av Skjærsjøelva i Maridalen i Oslo. Området er et populært utgangspunkt for å ta seg inn i Nordmarka. Fra Hammeren går det godt vedlikeholdt skogsvei til Skjærsjøen og videre innover marka. Ved Hammeren ligger også kraftverket Hammeren kraftstasjon.
Peder Anker bygget vei for å frakte jernmalm fra Bærums Verk hit til Hammeren ved Skjærsjøelva. Det første som ble fraktet på den nye veien, var en stangjernshammer fra Gammelverket i Lommedalen. Det ble også bygget masovn og produksjon satt i gang. Da Anker i 1798 overtok Hakadals Verk ble jernet kjørt fra Hakadal til Hammeren. Driften ble imidlertid utvidet med seks spikerhammere, et skjæreverk og en hammer til mindre smiarbeider. Masovnen ved Hammeren fikk kort levetid. I 1860-åra svikter det utenlandske markedet, og driften stagnerer. Men så sent som i 1865 var det 22 arbeidere og en oppsynsmann ved hammeren og smelteovnen. I 1874 stoppet driften.
Her nede ved elvas utløp lå før i tiden husmannsplassene Skjervenbrua og Bruastua. På flere av plassene ved Skjærsjøelvas utløp bodde det hammersmeder, og noen av disse var fagfolk fra Tyskland. Elias Fisker som P. Chr. Asbjørnsen skriver om i En natt i Nordmarken, skal ha bodd på husmannsplassen Brua.
Hammeren ligger i rik edelløvskog med mye gråor og heggskog. De døde og nedfalne trærne gir området et preg av urskog. Området er klassifisert som regionalt verneverdig.
Jernbane i Etiopia

Jernbanen i Etiopia består for tiden (2014) av en 784 kilometer smalsporet (sporvidde 1000 mm eller meterspor) linje mellom Addis Abeba og havnebyen Djibouti i nabolandet Djibouti. Linjen er under rehabilitering og skal elektrifiseres og konverteres til normalspor. I tillegg er en bybane under bygging i hovedstaden Addis Abeba. Bybanen bygges som normalsporet høybane - det vil si at sporet heves over gateplan på broer og pilarer. Etiopias samferdselsmyndigheter har lansert planer om omfattende jernbaneutbygginger, og ambisjonen er foreløpig (2014) et stamlinje-nettverk på 4 744 kilometer.

Historie

Keiser Menelik II av Etiopia ønsket å bedre kommunikasjonen i riket sitt, og ga den sveitsiske ingeniøren Alfred Ilg konsesjon til å bygge en jernbanelinje fra hovedstaden og til Djibouti ved kysten. I 1896 ga franske myndigheter tillatelse til å bygge en linje gjennom Djibouti (som på det tidspunktet var en franske koloni med navnet Fransk Somaliland). Senere i 1896 ble Compagnie impériale des chemins de fer éthiopiens (CIE) - Det keiserlige etiopiske jernbanekompaniet - grunnlagt av Alfred Ilg og den franske ingeniøren Chefneux. Selskapet hadde hovedkvarter i Paris. I 1902 var linjen mellom Djibouti og Dire Dawa fullført. I 1907 gikk selskapet konkurs og ble reorganisert og omdøpt til Compagnie du chemin de fer franco-éthiopien (CFE) i 1908. Byggearbeidet kom i gang igjen mot slutten av 1909. I 1917 var linjen ferdig til Addis Abeba.
Etter at Italia beseiret Keiserriket Etiopia i den andre italiensk-abessinske krigen i 1936, planla de italienske okkupantene utvidelser av jernbanenettet. Utbruddet av andre verdenskrig satte imidlertid en stopper for planene før arbeidet hadde kommet i gang. I 1959 ble jernbanelinjen nasjonalisert. I 1977 løsrev Djibouti seg fra Frankrike, men avtalen om å tillate adgang for etiopiske tog ble videreført. I 1981 ble jernbanelinjen overtatt av det binasjonale selskapet Compagnie du chemin de fer djibouto-éthiopien (CDE). Selskapet er eid og drevet i samarbeid av Etiopia og Djibouti. I 2011 stoppet all trafikk på linjen, og et rehabiliteringsprogram støttet av EU ble startet. Prosjektet som omfattet ny skinnegang men ikke konvertering til normalspor, stoppet opp i 2013.
I mai 2014 startet kinesiske selskaper å legge nytt normalspor fra Dire Dawa på det som skal bli det nye sporet mellom Addis Abeba og Djibouti. Jernbanelinjen skal bygges etter kinesisk standard med kinesiske signalsystemer, og skal dimensjoneres for hastigheter opp til 120 km/t. Linjen skal elektrifiseres og er planlagt ferdig på slutten av 2015. Hele prosjektet er kostnadsberegnet til 4 milliarder US dollar.

Bybane i Addis Abeba

I 2012 startet det kinesiske selskapet China Railway Group Limited (CREC) arbeidet med å bygge en bybane i Etiopias hovedstad Addis Abeba. Bybanen skal elektrifiseres med 15 kilovolt vekselstrøm forsynt via luftledning. For å sikre stabil strømtilførsel skal bybanen få et eget strømforsyningsnett uavhengig av byens eget ustabile strømnett. Den normalsporede banen skal bli totalt 34 kilometer lang med dobbeltspor hele veien. Bybanen åpnet 19. september 2015, og trafikkeres av kinesisk-bygde togsett.
Musk

Musk er en beskrivelse for en luktsubstans (duft) som stammer fra duftkjertelene til moskushjorten (også kalt muskhjort). Substansen har gjennom århundrer, helt fram mot slutten av 1800-tallet, da kjemisk framstilling av muskduft ble populært av økonomiske grunner, også blitt benyttet som en viktig organisk ingrediens i parfyme. Betegnelsen har sin opprinnelse fra sanskrit muṣká, som betyr testikkel. Musk brukes også i en viss utstrekning i tradisjonell kinesisk medisin.